**Ministru kabineta noteikumu projekta**

**„Grozījumi Ministru kabineta 2014. gada 12. augusta noteikumos Nr. 461** „**Prasības pārtikas kvalitātes shēmām, to ieviešanas, darbības, uzraudzības un kontroles kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Pārtikas aprites uzraudzības likuma 4. panta divpadsmitā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2014. gada 12. augusta noteikumi Nr. 461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība” (turpmāk – noteikumi Nr. 461) nosaka prasības pārtikas kvalitātes shēmām.  Tā kā Komisijas 2006. gada 15. decembra Regula (EK) Nr.1974/2006, ar ko paredz sīki izstrādātus piemērošanas noteikumus Padomes Regulai (EK) Nr.1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) ir zaudējusi spēku, ir nepieciešams precizēt atsauces uz Eiropas Savienības tiesību aktiem, kas nosaka šādu pārtikas kvalitātes shēmu izveidošanu - nacionālā pārtikas kvalitātes shēma, bioloģiskās lauksaimniecības shēma, aizsargātu ģeogrāfiskās izcelsmes norāžu shēma, aizsargātu cilmes vietas nosaukumu shēma un garantēto tradicionālo īpatnību shēma.  Noteikumi Nr. 461 jāpapildina ar prasību, ka pārtikas kvalitātes shēmu operatori katru gadu līdz 1. februārim iesniedz Pārtikas un veterinārajā dienestā vai ražotāju grupai pārskatu par iepriekšējā gadā realizētajiem produktiem, ja operatora darbība shēmā iepriekšējā gadā ir bijusi vismaz trīs mēnešus, nodrošinot, ka operatora saražotā produkcija ir nonākusi līdz galapatērētājam. .  Ievērojot Eiropas Komisijas Augu, dzīvnieku, pārtikas un barības Patstāvīgās komitejas Pārtikas ķēdes Toksikoloģiskās drošuma sekcijas 2016. gada 21. jūnija sanāksmē sniegto skaidrojumu par vielu, kam ir tehnoloģiska funkcija maizes izstrādājumu ražošanā, marķēšanu, askorbīnskābe un askorbāti produkta marķējumā ir jānorāda kā maizes ražošanā izmantotās pārtikas piedevas, tāpēc nepieciešams precizēt noteikumus Nr. 461, nosakot, ka maizes ražošanā neizmanto pārtikas piedevas, izņemot askorbīnskābi un askorbātus (E 300; E 301; E 302).  Ņemot vērā, ka sulu dzērienus ražo arī no augļu biezeņa un  /vai koncentrēta augļu biezeņa, nepieciešams precizēt prasības sulu dzērieniem.  Tāpat noteikumos Nr. 461 ir jāiekļauj kvalitātes prasības jaunām produktu grupām – krēma konditorejas izstrādājumiem, garšvielām, alus dzērieniem, maltai gaļai, un subproduktiem, kā arī kaltētiem zirņiem un pupām.  Ņemot vērā to, ka graudu pārstrādes uzņēmumi paši var veikt graudu kaltēšanu, nepieciešams precizēt noteikumus Nr. 461, nosakot prasības operatoram, kurš realizē nacionālās pārtikas kvalitātes shēmas (turpmāk –NPKS) produktus – graudus, kā arī operatoriem - graudu pārstrādes produktu ražotājiem. Nepieciešams precizēt, ka maizes ražošanā trans - taukskābju daudzumu nosaka izmantotajās augu pārstrādes taukvielās, jo ražošanas tehnoloģiskais process neparedz visām maizēm pievienot taukvielas.  Nepieciešams precizēt prasības, nosakot, ka gaļas produktu organoleptisko vērtēšanu organizē operators, piemēram izveidojot degustācijas komisiju, tādējādi nodrošinot objektīvu organoleptisko īpašību- garšas, smaržas, izskata, konsistences vērtējumu. Ir jāprecizē arī prasības, kas nosaka žāvētu augļu mitrumu, sulu un nektāru mikrobioloģiskos rādītājus, ņemot vērā dažādas ražošanas metodes un pasterizācijas režīmus. Pamatojoties uz to, ka NPKS operators – pārstrādes uzņēmums – daļu no iepirktās izejvielas izmanto arī citu produktu ražošanā, nav iespējams nodalīt shēmas produkta ražošanā izmantoto izejvielu, piemēram, pienu un gaļu, ir nepieciešams precizēt noteikumu Nr. 461 17. pielikumā noteikto NPKS operatora izejvielu piegādātāju saraksta veidlapu. Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vairāk nekā 4384 pārtikas kvalitātes shēmās iesaistīto dalībnieku |
| 2. | Tiesiskā regulējuma ietekme uz tautsaimniecību un administratīvo slogu | Ražotājiem dota iespēja ražot kvalitatīvus vietējos produktus un piedalīties pārtikas kvalitātes shēmās, kā arī patērētājiem saņemt kvalitatīvus vietējos produktus. Normu ieviešana patērētājiem dos iespēju saņemt vairāk jaunu pārtikas kvalitātes shēmu produktu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III un IV sadaļa – projekts šīs jomas neskar.*

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr.1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (turpmāk – Regula Nr. 1305/2013);  Padomes 2007. gada 28. jūnija Regula (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (turpmāk – Regula Nr. 834/2007);  Eiropas Parlamenta un Padomes 2012. gada 21. novembra Regula (ES) Nr. 1151/2012 par lauksaimniecības produktu un pārtikas produktu kvalitātes shēmām (turpmāk – Regula Nr. 1151/2012);  Eiropas Parlamenta un Padomes 2008. gada 15. janvāra Regula (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību un ar ko atceļ Padomes Regulu (EEK) Nr. 1576/89 (turpmāk – Regula Nr. 110/2008);  Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr.1234/2007 (turpmāk – Regula Nr. 1308/2013). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Regula Nr. 1305/2013;  Regula Nr. 834/2007;  Regula Nr. 1151/2012;  Regula Nr. 110/2008;  Regula Nr. 1308/2013. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.[1305/2013](http://eur-lex.europa.eu/LexUriServ/LexUriServ.do?uri=CONSLEG:2006R1974:20090101:LV:HTML) 16. panta 1.punkta “b” apakšpunkts | Noteikumu projekta 1.punkts (noteikumu 2.1. apakšpunkts) | Regulas Nr.[1305/2013](http://eur-lex.europa.eu/LexUriServ/LexUriServ.do?uri=CONSLEG:2006R1974:20090101:LV:HTML) 16. panta “b” punkta prasības tiek ieviestas pilnībā | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības |
| Regula Nr. 834/2007 | Noteikumu projekta 1.punkts (noteikumu 2.2. apakšpunkts) | Regulas Nr. 834/2007 prasības tiek ieviestas pilnībā | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības |
| Regula Nr. 1151/2012 | Noteikumu projekta 1. punkts (noteikumu 2.3. un 2.4. apakšpunkts) | Regulas Nr. 1151/2012 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības |
| Regulas Nr. 1308/2013 II daļas, II sadaļas, I nodaļas 2. iedaļa | Noteikumu projekta 1. punkts (noteikumu 2.3. apakšpunkts) | Regulas Nr. 1308/2013 II daļas, II sadaļas, I nodaļas 2. iedaļas prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav | | |

*Anotācijas V sadaļas 2.tabula – projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 10.03.2017. tika nosūtīts biedrībai „Lauksaimnieku organizāciju sadarbības padome”, Latvijas Pārtikas uzņēmumu federācijai, biedrībai „Zemnieku saeima”, Latvijas Lauksaimniecības kooperatīvu asociācijai, kā arī noteikumu projekts ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) no 2017. gada 10.marta līdz 20.martam komentāru sniegšanai. |
| 2. | Sabiedrības līdzdalība projekta izstrādē | Noteikumu projekts tika saskaņots ar biedrībām „Lauksaimnieku organizāciju sadarbības padome”, „Zemnieku saeima”, „Latvijas Lauksaimniecības kooperatīvu asociācija” un „Latvijas Pārtikas uzņēmumu federācija”. |
| 3. | Sabiedrības līdzdalības rezultāti | Biedrības „Zemnieku saeima” un „Latvijas Lauksaimniecības kooperatīvu asociācija” projektu saskaņoja bez iebildumiem. Latvijas Pārtikas uzņēmumu federācijas priekšlikumi tika izvērtēti un panākta vienošanās elektroniskā saskaņošanā. Laikā, kad projekts bija pieejams Zemkopības ministrijas tīmekļa vietnē, komentāri netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta, pamatojoties uz esošo institūciju resursiem. |
| 3. | Cita informācija | Nav |

# Zemkopības ministrs J.Dūklavs

Zemkopības ministrijas valsts sekretāre D.Lucaua

Dzerkale 67027404

Ginta.Dzerkale@zm.gov.lv